ཕ་མས་ཕྲུ་གུར་ཁྱིམ་ཁྲིད་བྱས་པའི་རྒྱུ་མཚན་དེ་ལ་བརྟེན།ཁོ་པ་ཚོ་སློབ་གྲྭར་མ་ཞུགས་པའི་སྔོན་ནས་ཀྱང་ཡི་གེ་འབྲི་ཀློག་གང་འཚམས་ལ་ཐོགས་ཀྱི་མེད་པ་ཡོང་གི་ཡོད།ཡིན་ནའང་།ཕ་མ་ཚོས་རེ་བ་དེ་ལྟ་བུ་འཆར་ཅན་དུ་འགྲུབ་དགོས་བསམ་སྟེ།བྱིས་པ་ལ་ཁྲོ་ཚུལ་བསྟན་ནས་གནོན་ཤུགས་སྤྲོད་རྩ་བ་ཉིད་ནས་ཆོག་གི་མ་རེད།གསལ་བོ་བཤད་ན།ཕྲུ་གུ་ཁོ་རང་ཚོར་བསླབ་འདོད་དང་རྩེད་འདོད་ཀྱི་མཚར་བློ་ཞིག་མེད་ན་བཙན་པོ་བྱེད་མི་ཉན་ཟེར་བ་དེ་རེད།དེ་བས་རིག་པ་འཚར་བྱེད་ཀྱི་རྩེད་ཆས་མང་བོ་ཉོས་ནས་བྱིས་པ་རང་ལ་དབང་བའི་ཁང་མིག་ནང་རྩེད་ཆས་ཀྱིས་འགེང་ལ་ཁད་ཅིག་བྱེད་ཀྱི་ཡོད།ཕ་མ་ཚོས་ཁྱིམ་དང་སྒོ་གང་ཡིན་ས་ནས་རྩེད་དགོད་ཀྱི་ཚུལ་དུ་ཕྲུ་གུར་ཤེས་བྱ་སྦྱོང་རོགས་བྱེད་པའི་དམིགས་ཡུལ་ནི།ཕྲུ་གུ་ཁོ་རང་ཚོ་སོ་སོར་འཚར་བ་དང་མཉམ་དུ་སྤྱི་ཚོགས་ལ་འབྲེལ་འདྲེས་བྱེད་པར་དངངས་པ་མི་སྐྱེ་བ་དང་།སོ་སོའི་སློབ་སྦྱོང་གི་ལམ་སྐབས་ནས་བག་འཁུམས་ཏེ་མི་སྡོད་པའི་ཞུན་བརྡར་ཐོབ་ཆེད་ཡིན་པས་ཕ་མའམ་ཁྱིམ་གྱི་སློབ་གསོ་ཧ་ཅང་གལ་ཆེན་ལ་རྩི་བ་རེད།